Jusuf Hadžifejzović - Wikipedia

# Jusuf Hadžifejzović

### Sa Wikipedije, slobodne enciklopedije

Performans Jusufa Hadžifejzovića- Charlama – Strah od pitke vode,slika 1
Performans Jusufa Hadžifejzovića- Charlama – Strah od pitke vode,slika 2
Depo kafe u sarajevskoj galeriji IPC,festival Sarajevska zima 2004.

Jusuf Hadžifejzović je rođen u Prijepolju. Živi i radi u Sarajevu i Antverpenu. Studirao je na beogradskoj Akademiji likovnih umjetnosti, te u Dizeldorfu završio postdiplomski studij na Državnoj akademiji umjetnosti u klasi Klausa Rinkea. Jedan je od osnivača projekta Jugoslovenska dokumenta i sarajevskog bijenala moderne umjetnosti koji je 80-tih sarajevsku umjetničku zajednicu doveo na vrh jugoslavenske i svjetske umjetničke scene. Od tada drži poziciju najprovokativnijeg umjetnika srednje generacije. Jedan je od osnivača Kolekcije Ars Aevi budućeg sarajevskog muzeja savremene umjetnosti. Učestvovao je u mnogim veoma značajnim međunarodnim izložbama savremene umjetnosti od Berlina do Koreje.

Poznati performans Charlama – Strah od pitke vode (gdje Hadžifejzović igra pikado gađajući fotografiju svoje porodice, nastalu 1994. godine na Cetinskom bijenalu), prošle godine je realiziran u sarajevskoj galeriji 10 m² a 2006. godine i ispred muzeja „Sarajevo 1878-1918.godine“. Artefakti i fotografije performansa bit će izloženi u ovom muzeju.

Poznat je i po svome projektu Depo Kafe ( IPC galerija i Galerija atentata kod Principovog mosta u Sarajevu) koji je funkcionisao kao specijalni projekat Sarajevske zime 2005.Projekat je funkcionisao kao mjesto gdje je domaćin/umjetnik (Hadžifejzović) bio gazda koji je ljudima prodavao piće u galeriji. U sklopu te galerije svoje radove predstavljali su mnogi mladi umjetnici i neki od njih su: Tiana Alexis-Njemačka (video), Danijel Premec – Sarajevo (skulpture), Barry Johnston – SAD (performansi, instalacije), Dalida Karić-Hadžiahmetović – Sarajevo (plakat), Nela Hasanbegović – Sarajevo (skulpture), Luxusmahr- Sarajevo (free-jazz duo), Fikret Libovac – Sarajevo (skulpture).

Preuzeto sa: "http://bs.wikipedia.org../../../j/u/s/Jusuf_Had%C5%BEifejzovi%C4%87_6c09.html"

Kategorije: Biografije | Muškarac | Umjetnost | Performans | Kultura

##### Views

- Članak
- Razgovor
- Trenutna verzija

##### Pretraga